Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15, 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 62. Zakona o komunalnom gospodarstvu („Narodne novine“, broj: 68/18, 110/18, 32/20) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

 **ODLUKA**

**o ukidanju statusa javnog dobra na dijelu čest. br. 2362/1 K.O. Šibenik**

Članak 1.

 Utvrđuje se da dio čest. br. 2362/1 K.O. Šibenik, u površini od 43 m², koji dio je u geodetskom snimku izrađenog od strane Ureda ovlaštenog inženjera geodezije Dunka Klarića od 10. siječnja 2023., označen slovima A-B-C-D-A, više nije u funkciji javnog dobra u općoj uporabi-groblja u Šibeniku te se predmetnom dijelu čest. br. 2362/1 K.O. Šibenik ukida status javnog dobra.

.

Članak 2.

 Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 940-01/23-01/244

URBROJ: 2182-1-07/5-25-4

Šibenik, 15. siječnja 2025. godine

 **GRADSKO VIJEĆE GRADA ŠIBENIKA**

 PREDSJEDNIK GRADSKOG VIJEĆA

 dr.sc. Dragan Zlatović

**Obrazloženje**

Dio čest. br. 2362/1 K.O. Šibenik, površine od 43 m², izgubila je svojstvo javnog dobra u općoj uporabi - groblje u Šibeniku. Zvonko i Maja Gulin zainteresirani su za rješavanje imovinsko pravnih odnosa s Gradom Šibenikom na dijelu predmetne čestice jer se na tom dijelu predmetne česice nalazi stambeni objekt. Za predmetni stambeni objekt ishodovano je Rješenje o izvedenom stanju iz kojeg se vidi da se predmetni stambeni objekt nalazi dijelom i na čest. br. 2374 K.O. Šibenik koje su u zemljišnim knjigama upisane kao vlasništvo Zvonka Gulin i Maje Gulin. Prema Zakonu o komunalnom gospodarstvu čl. 62 st. 2. kad je trajno prestala potreba korištenja komunalne infrastrukture ili njezinog djela može joj se ukinuti status javnog dobra u općoj uporabi, što je slučaj s predmetnim dijelom čest. br. 2362/1 K.O. Šibenik.

Slijedom navedenog, budući da je predmetna čestica izgubila svojstvo javnog dobro, predlaže se donošenje odluke o ukidanju statusa javnog dobra na predmetnoj čestici, kako je to opisano u dispozitivu odluke.